Sigríður Eyrún Friðriksdóttir
Sigríður Eyrún Friðriksdóttir (f. 9. maí 1976) er íslensk leikkona.

Sigga Eyrún lærði leiklist í Guildford School of Acting í Bretlandi. Hún hefur einnig lokið námi í söng við Complete Vocal Institute í Kaupmannahöfn og lærði einnig söng hjá Elaine Overholt (raddþjálfari í söngleikjamyndunum Chicago og Hairspray) í Toronto í Kanada og í F.Í.H. og Söngskóla Reykjavíkur.

Ferill 

Sigríður er annar helmingur dúettsins VIGGÓ OG VÍÓLETTA ásamt Bjarna Snæbjörnssyni. Þau eru Söngleikjakóngur og –drottning Íslands og haustið 2011 frumsýndu þau sinn eigin Sjálfshjálparsöngleik í sýningunni Uppnám í Leikhúskjallaranum (Þjóðleikhúsið).

Hún hefur starfað sem leikari við Borgarleikhúsið (Grettir og Jesus Christ Superstar) og er fastráðinn leikari hjá Sýrlandi Hljóðsetningu við að talsetja teiknimyndir og auglýsingar. Teiknimyndapersónur sem hún hefur ljáð rödd sína (hjá Sýrlandi og annars staðar) eru m.a.: Eydís í Finnboga og Felix, Diego í Diego, Ungfrú Málglöð/Sól/Hrekkjótt/Stríðin í Herramönnum, Jimmy Neutron, Hrappur/Selma/ofl í Bubby Byggir bíómyndinni, mamman í Coraline, Múmínsnáði/Múmínmamma/Mía litla í Múmínálfunum (RÚV 2011) og fleiri teiknimyndir.
Þá talsetur hún Fílsa í Fílsi og vélarnar

Söngvaborg 
Sjónvarpsþáttur byrjaði sem skopstæling milli Barney risaeðlu og Jim Henson.

Sigga leikur Silju vinkonu Lóu Ókurteisu í Söngvaborg 5 og veturinn 2010-2011 lék hún Rósalind prinsessu og Ástrósu skógarstelpu í Stundinni Okkar í Ríkissjónvarpinu. Þeir sem sáu Jólaævintýri Smáralindar jólin 2007 muna kannski eftir henni sem Hönnu litlu sem bjargaði jólunum frá Trölla.

Íslenskar leikkonur